經數: 二○七二

經名: 往生集卷第一

頁數: 一三一

上              欄

湖東寺. 開五會念佛. 感祥雲寶閣. 睹阿彌陀

佛及二菩薩身滿虛空. 又於幷州五會念佛.

感代宗皇帝宮中聞念佛聲. 遣使追尋. 乃見

師勸化之盛. 遂詔入京. 敎宮人念佛亦及五

會. 號五會法師

贊曰. 感夢於前. 睹境於後. 其可信明矣. 然則

諸修行門. 無如念佛. 文殊口授也. 顧不足信

歟. 三載之前. 花臺預就. 所謂信心□起. 蓮[&FFFF]#

標名. 隨其勤惰而或鮮或萎. 又不足信歟. 噫

冥現靈□. 預符聖記. 化行五會. 音徹九重. 豈

非乘悲願而生者哉

臺岩康法師

唐少康. 縉雲仙都人. 十五通法華楞嚴. 貞元

中因詣洛陽白馬寺. 見殿中文字放光. 探之

則善導和尙. 西方化導文也. 師祝曰. 若於淨

土有緣. 當更放光. 言已光明閃□. 師曰. 劫石

可磨. 我願無易矣. 遂至長安光明寺善導和

尙影堂. 瞻禮忽見遺像. 升空謂曰. 汝依吾敎

廣化有情. 他日功成. 必生安養. 乃適新定.

乞錢誘小兒念佛. 念佛一聲與錢一文年餘.

無少長貴賤. 見師者皆稱阿彌陀佛. 念佛之

聲盈滿道路. 又於烏龍山建淨土道場. 每升

座高聲唱佛. 衆見一佛從其口出. 十聲則有

十佛. 師曰. 汝見佛者必得往生. 時衆數千. 有

不見者. 悲傷自責. 因倍精進. 後二十一年十

月三日. 囑道俗曰. 當於淨土起欣樂心. 於閻

色提起厭離心. 汝曹此時. 見我光明. 眞我弟

子. 遂放異光數道而逝. 塔於臺子岩. 號臺岩

法師

中              欄

贊曰. 或疑佛從口出. 似涉怪異噫世尊逢醉

象時. 手五指端. 出金光獅子. 其言曰. 我何有

心於禦象哉. 以我無量劫來. 修慈忍力. 自然

而有獅子現焉. 我亦不知也. 今康公現佛. 亦

無量劫來. 歸敬之所致耳. 何怪之有. 世有魔

師. 敎人黑夜習坐. 於香煙上注觀佛現. 以爲

感應. 較此邪正實□壤焉. 修淨業者. 不可不

辯

自覺

唐自覺. 住眞州. 常發願. 願因觀音. 得見阿彌

陀佛. 於是鑄觀音像. 高四十九尺. 旣成祝願.

夜三更. 忽有金光二道. 阿彌陀佛. 自光中而

下. 二大士左右隨之. 佛垂手摩覺頂曰. 守願

勿易. 利物爲先. 寶池生處. 孰不如願. 後十一

年七月望夕. 見一人形似天王. 雲間現身. 謂

覺曰. 安養之期至矣. 卽於觀音像前. 趺坐而

化

善□

唐善□. 瀛州人. 武德三年病革. 謂門人曰. 吾

一生正信. 不慮淨土不生. 卽令拂拭房宇燒

香嚴待. 病久委臥. 忽起坐合掌. 語侍人曰. 安

置世尊令坐. 又自陳懺悔. 良久曰. 世尊去

矣. 低身似送因臥曰. 向者阿彌陀佛來. 汝等

還見否. 不久吾當去耳. 少頃而逝

神素

唐神素. 安邑鳴條人. 講演爲業. 與道傑齊名.

一生行業. 屬想西方. 貞觀二年衆請主栖岩.

十七年二月二十三日召大衆與別. 趺坐正

容令誦觀音普門品二遍. 自稱阿彌陀佛又

下              欄

令一人唱. 餘人和中夜端坐儼然而逝. 肌肉

雖盡骨坐如初

慧璿

唐慧璿. 出家襄川. 嘗弘三輪大經. 貞觀二十

三年四月八日. 夜見山神告曰. 法師房宇不

久當生西方. 至七月十四日. 講盂蘭盆經竟

□手曰. 生受信施今須通散. 一女以上. 捨入

十方窮獨乞人. 幷諸異道. 言已終於法座

贊曰. 昔生公說法將竟. 衆見[&FFFF]#尾墜地. 憑□

而化. 如入禪定. 璿之事亦類是矣. 嗚呼匪平

生道力. 可勉强於臨時耶

懷玉

唐懷玉. 台州人. 布衣一食. 常坐不臥. 誦彌陀

經三十萬遍. 日課佛號五萬聲. 天寶元年. 見

佛菩薩滿虛空中. 一人持銀臺來迎. 玉曰. 吾

一生念佛. 誓取金臺. 何爲不然. 聖衆遂隱. 玉

彌加精進. 三七日後. 向擎臺者來云. 師以精

進得升上品. 宜趺坐以俟. 三日後異光滿室.

曰弟子曰. 吾生淨土矣. 含笑而逝. 郡太守暇

公. 作偈贊曰. 我師一念登初地. 佛國笙歌兩

度來. 惟有門前古槐樹. 枝低只爲□金臺

贊曰. 或謂銀臺至而復隱金臺誓而重來. 何

得果報無憑. 由人揀擇. 通曰. 此正謂萬法由

心隨感而應者也. 且火車已現. 十念而得往

生. 天衆來迎. 矢心而歸淨土. 善惡聖凡之相.

隔尙可轉業須臾. 肉金銀幾希間耶

道□

唐道□. 魏郡人. 師靈裕法師. 常於寒陵山寺.

講華嚴地論. 稽洽博詣. 志結西方. 願生安養

經數: 二○七二

經名: 往生集卷第一

頁數: 一三二

上              欄

後自知命極. 預期八月. 人未之測也. 至八月

朔日無所患. 問齋時至未. 卽昇高座. 身含奇

相. 爐患異香. 引四衆受菩薩戒. 詞理切至.

聽者寒心. □擧目高視. 見天衆□紛. 管絃□

□. 告衆曰. 兜率陀天迎我. 然天道乃生死根

本. 由來非願常祈心淨土. 如何此誠不果遂

耶. 言訖天樂還滅. 便見西方香花伎樂. 充塞

如雲. 飛湧而來旋環頂上. 擧衆皆見. □曰. 今

西方靈相來迎事須願往. 但見香爐墜手. 卽

於高座說逝. 足下有普光堂等字. 遐邇驚嘆

贊曰. □天宮而心淨土. 前有光公. 後有洪公

及□. 蓋三人焉而時逼須臾. 猶能導四衆以

毘尼. 據高座而歸寂. 靈相紛然駭人心目. 嗚

呼異哉

道綽

唐道綽. 幷州汶水人. 十四出家. 習經論. 晩事

[&FFFF]#禪師學禪. 又篤志神鸞淨土之業. 有僧定

中. 見綽數珠如七寶大山. 平居爲衆講無量

壽觀經. 將二百遍. 人各按珠. 口稱佛號. 或時

散席. 嚮彌林谷. 六時禮敬. 初不廢缺. 念佛日

以七萬爲限. 貞觀二年四月八日歸寂. 聞而

赴者. 滿於山寺. 見化佛住空. 天花下散焉

寶相

唐寶相. 雍州長安人. 十九出家. 頭陀自靜. 六

時禮懺. 垂四十年. 夜分誦彌陀經七遍. 念

佛六萬聲. 病旣革. 誦念不捨. 囑道俗曰. 念佛

爲先. 勿虛度世. 當於西方相待. 又曰. 燒散吾

尸. 不勞銘塔. 言訖而逝

贊曰. 玉念佛日. 記五萬綽七萬. 相今六萬. 三

中              欄

老者皆高僧. 而日課有常數. 今人忽之曰. 此

愚夫婦所作也. 獨何歟

惟岸

唐惟岸. 幷州人. 約淨土爲眞歸之地. 行方等

懺. 服勤無缺微疾. 見觀音勢至二菩薩現於

空中. 岸召□工. 無能□者. 忽有二人. 自言能

□. □畢不見. 岸乃告諸弟子曰. 吾今往生. 誰

偕行者. 有童子願往. 岸令辭父母. 父母謂爲

戱言未信也. 頃之沐浴更衣. 入道場念佛而

化. 岸撫其背曰. 小子何得先吾行耶. 因索筆

讚二菩薩. 有願以慈悲乎. 提奬共西行之句.

讚畢長逝

贊曰. 岸之事無惑矣. 彼童子非久積淨業. 胡

脫化之神異噫. 爾不見十念成功乎. 不然則

宿世善根熟耳. 修淨業者. 或今身不克往生.

觀此可以自慰

僧衒

唐僧衒. 幷州人. 初念慈氏. 期上生內院. 年九

十遇道綽禪師. 得聞淨土. 始□心念佛. 日禮

千拜. 一心無怠. 後有疾. 告弟子曰. 阿彌陀佛

授我香衣. 觀音勢至示我寶手. 吾其行矣. 言

訖而逝. 七日異香不散. 時有啓芳圓果二法

師. 目擊斯事. 乃於悟眞寺. 共折楊枝於觀音

手中. 誓曰. 若於淨土有緣. 當七日不萎. 至期

益茂. 芳果慶□. 晝夜觀念不捨. 忽覺臨七寶

池. 入大寶帳. 見佛及二大士. 坐寶華臺光明

輝映. 芳果作禮. 佛云. 念我名者皆生我國. 又

聞釋迦世尊. 與文殊菩薩以梵音聲. 稱讚淨

土. 復見三道寶階. 其一白衣. 其二道俗相半.

下              欄

其三唯僧也. 云皆至心念佛者. 得生此土耳.

後五日. 忽聞鍾聲曰. 鍾聲我輩事也. 俱時化

去

贊曰. □□之年. 始修淨業. 而尙得往生. 少壯

可知矣. 彼芳果聞風興起. 終獲靈應. 見賢思

齊. 其此之謂乎

懷感

唐懷感. 居長安千福寺. 入念佛道場. 三七日

不睹靈瑞. 自恨障深. 欲絶食畢命. 善導大師

不許. 勸令精虔三載感如所敎. 後見佛金色

玉女. 得念佛三昧. 製決疑論七卷. 臨終合掌

云. 佛來迎我. 遂卒

贊曰. 諺有之. 惟貴功深. 杵可作針. 吾於感有

微矣. □地自限者思之

德美

唐德美法師. 於會昌寺西院. 造懺堂行般舟

三昧. 終夏不坐臥. 或止口過三年不言. 或行

不輕. 七衆通禮節衣減食. 斷絶世想. 專念西

方. 口誦彌陀. 終其身不輟. 後一時入室稱佛.

□然而化

贊曰. 斷絶世想則染緣盡. 專念西方則淨緣

成. 先民有言. 愛不重不生娑婆. 念不一不生

淨土誠哉言乎

辯才

唐辯才. 襄陽人. 潛修淨土二十年. 未嘗自稱.

獨與護戎任公善. 謂之曰. 才必生淨土. 期在

十年. 一日令弟子報任公曰. 向所期已. 及任

公至. 才曰. 吾去矣. 趺坐而化. 衆聞仙樂西

來. 異香散漫

經數: 二○七二

經名: 往生集卷第一

頁數: 一三三

上              欄

壽洪

唐壽洪. 汾陽人. 常念佛. 虔心淨土將亡. 見兜

率天童子來迎. 洪曰. 我期西往. 不生天上. 卽

令衆念佛. 遽云. 佛從西來. 言訖而化

法祥

唐法祥. 住楊都大興國寺. 三十年修安養之

業. 凡有饒益. 必用□向. 因疾弟子. 聞祥稱佛

聲甚□. 又見房西壁有光若鏡. 現淨土相頻

伽鼓翼. 乃□然而化

贊曰. 祥見頻伽. 前智舜見鸚鵡孔雀. 不見佛

而見衆鳥何耶. 經云. 是諸衆鳥. 皆阿彌陀佛

變化所作. 故知. 正報依報. 俱淨土相也. 幸無

疑焉

大行

唐大行. 居泰山修普賢懺法三年. 感大士現

身. 晩歲入大藏. 陳願隨手取卷. 得彌陀經. 晝

夜誦詠. 至三七日. 睹琉璃地上. 佛及二大士

現身. 僖宗皇帝聞其事. 詔入內賜號常精進

菩薩. 後一年琉璃地復現. 卽日而終. 異香經

旬. 肉身不壞

贊曰. 琉璃地上下明徹. 淨德所感也. 而慧永

僧衒異香七日. 慧通三日. 行今浹旬. 孰非梵

行之芬芳也哉

明瞻

唐明瞻. 晩歲剋志安養. 或譏其遲暮. 瞻曰.

十念功成. 猶得見佛吾何慮乎. 後因疾. 於興

敎寺具齋. 別道俗. 時僕射房玄齡杜如晦皆

與焉. 日過午. 整威儀念佛. 遽曰. 佛來矣. 二

大士亦至. □身合掌而化

中              欄

永明壽禪師

錢氏吳越延壽. 杭州餘杭人. 依四明翠岩禪

師出家. 參天台韶國師. 發明心要. 嘗行法

華懺. 中夜見普賢. 蓮花忽然在手. 因思宿

願未決. 登智者岩. 作二□. 一曰. 一心禪定.

一曰. 萬行修淨土. 冥心精禱. 七拈皆得淨土.

於是一意專修. 後住永明. 日課一百八事. 夜

往別峰行道念佛. 旁人時聞螺貝天樂之音.

忠懿王嘆曰. 自古心西方. 未有如此之專切

者也. 乃立西方香嚴殿. 以成其志. 在永明十

五年. 弟子千七百人. 常與衆授菩薩戒. 施鬼

神食. 放諸生命. 皆悉□向莊嚴淨土. 時號慈

氏下生. 開寶八年二月二十六日. 晨起焚香

告衆. 趺坐而化. 後有僧來自臨川. 經年□其

塔. 人問故曰. 我病入冥. 見殿左供一僧像. 王

勤致禮敬. 密詢其人則曰. 此杭州永明壽禪

師也. 凡死者皆經冥府. 此師已徑生西方上

上品矣. 王重其德. 故禮敬耳

贊曰. 永明佩西來直指心印. 而刻意淨土. 自

利利他廣大行願. 光昭於萬世. 其下生之慈

氏歟. 其再生之善導歟

志通

石晉志通. 鳳翔人. 因見智者大師淨土儀式.

不勝欣□. 自是不向西唾. 不背西坐. 專心念

佛. 後見白鶴孔雀成行西下. 又見蓮花開合

於前. 通云曰. 白鶴孔雀淨土境也. 蓮花光相.

受生處也. 淨土現矣. 乃起禮佛而終. 茶毘有

五色祥雲. 環覆火上. 舍利鱗□於身

贊曰. 唾必西避. 坐必西向. 繫念如斯. 何事不

下              欄

辨. 今以輕心淺心. 而欲往生難矣. 或曰. 不已

著乎. 噫諦觀落日. 經有明文. 智者大師. 始生

而面西趺坐. 乃至淨業諸賢. 西向坐脫者. 不

著而能之乎. 耽心濁境. 終世安然. □念淨邦.

便憂其著. 顚倒乃爾. 嗟乎異哉

晤恩

宋晤恩. 姑蘇常熟人. 年十三聞誦彌陀經. 遂

心出家. 終日一食. 不離衣□. 不畜財寶. 臥必

右脅. 坐必跏趺. 每布薩肉泗不止. 遍誨人以

西方淨業. 及一乘圓旨. 有疑不逗機者. 答曰.

與作毒鼓之緣耳. 雍熙二年八月朔日. 夜睹

白光自井而出. 謂門人曰. 吾將逝矣. 絶粒禁

言. 一心念佛. 夢一沙門. 執金爐焚香. 三□其

室. 自言灌頂. 來此相迎. 夢覺呼門人至. 猶聞

異香二十五日. 說止觀指歸及觀心義畢端

坐而化. 人聞管絃鈴鐸之音□亮空中. 漸久

漸遠. 自西而去

贊曰. 財食不貪. 廉潔心也. 坐臥不苟. 敬愼心

也. 衣□不離. 持重心也. 布薩垂泣. 誠信心

也. 四心皆淨因. 宜其往生矣. 至於誨人. 則西

方淨業. 與一乘圓敎□施. 恩其深入念佛法

門者乎

圓淨常法師

宋省常. 錢塘人. 七歲出家. 淳化中住南昭慶.

慕廬山之風. 乃刺血書華嚴經淨行品. 易蓮

社以淨行. 士大夫預會者. 稱淨行弟子. 而王

文正公且爲之首. 一時公卿伯牧百二十人.

比丘千人焉. 翰林蘇易簡. 作淨行品序. 至謂

予當布髮以承其足. □身以請其法. 猶尙不

經數: 二○七二

經名: 往生集卷第一

頁數: 一三四

上              欄

辭. 肉陋文淺學而有惜哉. 天禧四年正月十

二日端坐念佛. 有頃□聲唱云佛來也. 泊然

而化

贊曰. 始遠公. 次善導. 旣而南嶽五會. 永明臺

岩. 終於法師. 號蓮社七祖. 勸化之盛. 蓋耀古

彌今矣. 雖然□其自脩. 則罔不精勤刻勵. 如

所以示人者. 今沙門知勸人. 而不知勸己. 欲

竊附於前輩. 不幾狂乎

淨觀

宋淨觀. 住嘉禾寂光庵. 修淨土懺法十餘年.

謂弟子曰. 我後二十七日行矣. 至期二日前.

見紅蓮花. 次日又見黃花滿室. 皆有化生孩

兒. 坐於花上. 仙帶結束. 三日入龕端坐. 命衆

念佛. 頃之脫去

贊曰. 念佛人預知時至. 蓋娑婆緣盡. 淨土緣

成. 自然聖境冥現. 如遠公七日. 今觀二十七

日之類是也. 世人生無實德. 死欲效嚬. □捏

粧點. 取笑於識者. 甚則生身言焚. 搖動遠邇.

不知附鬼著邪. 流入惡趣. 尤可憐憫. 復使無

眼之徒. 欣□而希則之. 其爲害也大矣. 我集

往生. 何無一人言焚其軀者. 願智人觀此. 普

以告世. 救諸愚民

慈雲懺主

宋遵式. 台州臨海縣人. 學行高古. 名冠兩

浙. 專志安養. 嘗行般舟三昧. 九十日苦學嘔

血. 入道場兩足皮裂. 以死自誓. 忽如夢中. 見

觀音垂手指其口. 引出數□. 又指端出甘露.

注其口. 覺身心淸□. 疾遂愈. 著淨土決疑行

願. 及淨土懺法. 行於世天聖間. 將化之日. 炷

中              欄

香禮佛. 願諸佛證明. 往生安養. 至晩坐脫. 人

見大星隕於靈鷲峰. 時號慈雲懺主云

贊曰. 克勤懺法. 自行而垂憲萬世. 古今一人

而已. 至於寶手出□甘露灌口. 非精誠之極

疇能然乎

宗坦疏主

宋宗坦. 潞州黎城人. 五十年名播講林. 晩於

唐州靑臺鎭. 專心淨土. 三業四儀. 曾無暫忘.

政和四年四月二十七日. 夢阿彌陀佛. 謂曰.

汝說法止六日. 當生淨土. 覺而白衆. 至五月

四日. 集衆告曰. 因緣聚散. 固當有時. 淨土勝

緣. 惟憑時刻. 願衆念佛助我往生. 言已坐

脫. 滿空雷鳴. 白雲覆地. 三日方歇. 所持瑪瑙

數珠. 盤於指上. 衆取之. 竟不能得. 感應事

繁. 具如別說

贊曰. 雷者法音之吼. 雲者慈蔭之深. 手珠不

脫. 念力之牢强見矣

慈照宗王

宋子元. 號萬事休. 平江[&FFFF]#山人. 少習止觀. 定

中聞鴉聲悟道. 頌曰. 二十餘年紙上尋. 尋來

尋去轉比吟. 忽然聽得慈鴉叫始信. 從前錯

用心. 於是利他心切. 普勸念佛. 代爲法界衆

生. 禮佛懺悔. 祈生安養. □白蓮懺堂. 述四

土三觀. 選佛圖. 開示蓮宗眼目. 逆順境中. 未

嘗動念. 高宗皇帝召見. 賜號慈照. 後於鐸城.

三月二十三日. 告衆曰. 吾化緣已畢. 時當行

矣. 言訖合掌示寂. □毘舍利無數. ○賜最勝

之塔

法持

下              欄

宋法持. 居化度寺. 修彌陀懺. 願促閻色之壽.

早生安養. 後小疾. 雨淚悲號. 祈垂接引. □聲

念佛不絶. 忽見佛身丈六. 立於池上. 卽自言

曰. 我已得中品生. 西向而化

贊曰. 人情莫不欲壽. 促算而心安養. 非欣厭

之極乎. 雖然發願可也. 赴海投崖. 而疊薪自

燼. 則魔矣

本如

宋本如. 號神照. 住東山承天寺. 與郡守張□.

結社一日升座說法. 與衆訣別. 退而坐逝. 時

江上漁人. 見雲端有僧西去. 明年啓塔. 顔貌

如生. 蓮花産於塔前

基法師

宋基法師. 學於寶雲. 住太平興國寺. 精意念

佛. 一日示疾. 爲弟子廣談玄旨. 衆忽見. 西方

現光. 空中奏樂. 師曰. 阿彌陀佛與二大士俱

至. 卽右脅西向而化. 門人夢阿彌陀佛授記.

爲超世如來. 或夢師坐靑蓮花臺者. 法智禪

師嘆曰. 臥病談玄. 臨終見佛. 是可敬也

贊曰. 或疑. 基曷爲卽得授記. 噫親見如來無

量光. 見前授我菩提記. 子知之乎

若愚

宋若愚. 居雲川仙潭. 建無量壽閣. 勸道俗念

佛. 精勤三十年. 與道潛則章二師爲友. 潛能

詩近名. 愚與章惟務實行. 將順世. 夢神人告

曰. 汝同學則章. 得普賢行願三昧. 已生淨土.

彼正待汝. 愚乃沐浴更衣. 命衆諷觀經. 端坐

默然忽云. 淨土現前. 吾當行矣. 書偈而化. 偈

曰. 本自無家可得歸雲邊有路許誰知. 溪光

經數: 二○七二

經名: 往生集卷第一

頁數: 一三五

上              欄

搖落西山月. 正是仙潭夢斷時. 又曰. 空裏千

花羅網. 夢中七寶蓮池. 踏得西方路穩. 更無

一點狐疑

贊曰. 愚與潛章爲友. 而潛以耽詩. 親名失淨

土之利. 黜世智疏世緣. 心西方者. 當書諸

紳

守眞

宋守眞. 永興人. 講起信論法界觀. 常於中夜.

結無量壽佛往生□密印. 繫念西方. 一夕天

曉. 自覺身登淨土. 擧目見佛. 因俯伏像前.

忽曰. 四十八願. 能度我者. 乃持香花. 入殿

供養. 就坐而化

知禮

宋知禮. 號法智. 居南湖. 述妙宗□. 大彰觀心

觀佛之旨. 每歲二月望日. 建念佛施戒會. 動

逾萬人. 又撰融心解. 明一心三觀. 顯四淨土

之義. 後於歲旦. 建光明懺. 至五日召大衆說

法. 驟稱佛號數百聲. 奄然坐逝

贊曰. 禮述妙宗. 說淨觀. 大弘台敎. 而臨終念

佛坐逝. 豈騰口說者. 可同日語耶

有嚴

宋有嚴. 住台州赤城崇善寺. 依神照學天台

敎. 晩年結[&FFFF]#□木之下. 號曰□菴. 平生篤修

淨業. 有懷安養故鄕詩. 爲時所傳. 建中靖國

元年夏四月將終. 見寶池大蓮花. 天樂四列.

乃作餞歸淨土詩示衆. 後七日跏趺而化. 塔

上有光如月. 三夕方隱

贊曰. 前法祥鏡光. 現於壁端. 今嚴公月光. 現

於塔上. 皆身心瑩徹之明驗也. 乃至光明滿

中              欄

室者. 金光彌亘江上數百里者. 嗚呼. 是可以

僞爲手哉

慧明

宋慧明. 號晦菴. 學於慧生. 晩依蓄山常照寺.

修淨業. 日課法華楞嚴圓覺. 持彌陀聖號萬

數. 慶元己未春示疾. 謂弟子曰. 吾學大乘.

心生淨土. 今果遂矣. 累足坐逝. 衆聞天樂西

來. 徘徊頂上. □毘五色舍利無數

師贊

宋師贊. 雍州人. 爲僧童. 年十四. 念佛不絶.

忽遇疾暴亡. 俄而復甦. 謂師及父母曰. 阿彌

陀佛來此. 兒當隨行. □人見空中寶臺. 五色

異光. 向西而沒

二沙彌

隋汶州二沙彌. 同志念佛. 長者忽亡. 至淨土

見佛白言. 有小沙彌同修. 可得生否. 佛言. 由

彼勸汝. 汝方發心. 汝今可歸. 益勤淨業. 三年

之後. 當同來此. 至期二人. 俱見佛來. 大地震

動. 天花飄舞. 一時同化

了然

宋了然法師. 號智涌. 住白蓮寺二十四年. 夢

二龍戱空中. 一化爲神人. 袖出簡云. 師七日

當行. 旣寤集衆說法. 大書曰. 因念佛力. 得生

樂國. 凡汝諸人. 可不自勉. 卽沐浴更衣. 令衆

誦彌陀經. 至西方世界處. □然而化. 能仁寺

行人. 皆聞天樂之音. 祥光上燭天表

思照

宋釋思照. 硏究宗敎. 專心淨業. 每四更卽起.

稱誦佛名. 懈怠比丘. 不遑安寢. 效法藏四十

下              欄

八願. 結僧俗係念淨會三十年. 一日感疾. 夢

丈六金身. 集衆念佛. 忽□聲同衆稱念. 屈指

作印坐逝. □維齒及數珠不壞

智廉

宋智廉. 居上虞化度寺. 初遍參宗門. 晩節一

意西方. 慶元改元秋八月. 別衆曰. 我夢中見

阿彌陀佛. 大衆圍繞說法. 佛云. 諸善人等.

當須專心淨業來生我國. 我見勝相. 往生必

矣. 乃書偈曰. 雁過長空. 影比寒水. 無滅無

生. 蓮花國裏. 書畢回身. 向西結印而逝

智深

宋智深. 號慈川. 學於海月. 歸嘉禾. 開長堂供

衆二十年. 專志念佛. 常以淨業化人. 得往生

者甚衆. 忽示疾. 客至問安. 談論如常時. 客方

出門. 卽遷化. 人見紫雲. 向西而沒焉

法因

宋法因. 住四明廣壽寺. 三十年冥心淨土. 後

有疾. 集衆諷觀經. 稱佛號者三夕. 謂門人曰.

吾將行矣. 或請留偈. 乃書曰. 我與彌陀本無

二. 二與不二□皆離. 我今如此見彌陀. 感應

道交難思議. 挺身端坐而逝

贊曰. 以我心而念彼佛. 則生佛宛然. 卽凡心

而見佛心. 則生佛何別. 何別故離二. 宛然故

離不二. 離二故不從他覓. 離不二故不□心

生. 又離二故凡情斯盡. 離不二故聖解俱亡.

如此見佛者. 終日娑婆. 終日淨土. 念念釋迦

出世. 時時彌勒下生. 可謂眞見彌陀者也. 其

或不然□面相逢. 白雲萬里

智仙

經數: 二○七二

經名: 往生集卷第一

頁數: 一三六

上              欄

宋智仙. 號眞敎. 住白蓮寺. 講道十三年. 西向

禮念. 未嘗少廢. 一夕微疾. 請觀堂行人. 誦彌

陀經. 卷未終而坐脫. □住能仁寺僧. 皆聞天

樂和鳴. 黎明乃知師亡

宗利

宋宗利. 居新城碧沼. 修念佛三昧者十年. 後

入道味山. 築菴名曰一相. 越十五年. 忽謂弟

子曰. 吾見碧蓮花. 遍滿空中三日. 復曰佛來

矣. 卽書偈云. 吾年九十頭雪白. 世上應無百

年客. 一相道人歸去來. 金臺坐斷. 乾坤窄. 奄

然而化

齊玉

宋齊玉. 號慧覺. 初於□川寶藏寺. 建淨土會.

後住上竺. 夜半頂彌陀像行道念佛. 一日謂

首座曰. 床前多寶塔現. 非吾願也. 所欲則淨

土耳. 可爲我集衆念佛. 首座鳴鍾. 僧至將百

餘. 玉云. 今已見佛. 瞑目端坐而逝

贊曰. 多寶塔亦佛國也. 玉何以不願. 昔韋提

希. 遍觀淨土而獨心安養. 蓋非專修. 功弗克

就. 知此可與言西方矣

圓照本禪師

宋宗本. 常州無□人. 初參天衣懷禪師. 念佛

有省. 後遷淨慈. 奉詔入東京慧林寺. 召對延

和殿稱旨. 平居密修淨業. 雷峰才法師. 神遊

淨土. 見一花殊麗. 問之曰. 待淨慈本禪師耳.

又資福曦公. 至慧林禮足. 施金而去. 人詰其

故. 曰. 吾定中見金蓮花. 人言以俟本公. 又蓮

花無數. 云以待受度者. 或有萎者. 云是退墮

人也. 有問. 師傳直指. 何得蓮境標名. 答曰.

中              欄

雖在宗門. 亦以淨土兼修耳. 後臨終安坐而

逝. 諡圓照禪師

贊曰. 昔中峰天如. 謂禪與淨土. 理雖一而功

不可□施. 今曰兼修者何. 蓋兼之義二. 足□

兩船之兼. 則誠爲不可. 圓通不□之兼. 何不

可之有. 肉禪外無淨土. 則卽士卽心. 原非二

物也. 安得更謂之兼

大通本禪師

宋善本. 試華嚴得度. 奉詔住法雲. 賜號大通.

後歸杭州象塢寺修淨業. 定中見阿爾陀佛

示金色身. 一旦告門人曰. 止有三日在. 至期

趺坐念佛. 西向而化

靈芝照律師

宋元照. 住靈芝. 弘律學. 篤意淨業. 念佛不

輟. 一日令弟子. 諷觀經及普賢行願品. 趺坐

而化. 西湖漁人. 皆聞空中樂聲

淸照律師

宋慧亨. 住武林延壽寺. 初依靈芝習律. 專修

淨業. 六十年. 每對人必以念佛爲勸. 建寶閣

立三聖像. 最稱殊特. 有江自任者. 忽夢寶座

從空而下. 云亨律師當升此坐. 適社友孫居

士. 預啓別亨. 卽在家作印而化. 師往炷香. 歸

而謂其徒曰. 孫君已去. 吾亦行矣. 乃集衆念

佛. 爲說偈曰. 彌陀口口稱. 白女念念想. 持此

不退心. 決定生安養. 端坐而化. 號淸照律

師

贊曰. 六十年專修淨業. 臨終瑞應何疑焉. 世

有以少時之力. 而咎淨土之無徵. 謬矣

思敏

下              欄

宋思敏. 依靈芝律師增受戒法. 專心念佛二

十年. 後有疾. 請衆諷觀經者半月. 越三日. 見

化佛滿空. 臨終念佛. 聲出衆外. 酷暑留龕七

日不變. 香滿室中

晞湛

宋晞湛. 山陰人. 少爲儒生. 忽厭世出家. 與瑩

行人. 建無量壽佛殿於阮杜. 專修淨業. 坐不

背西. 久之常見佛及二菩薩相. 一夕面西念

佛. 正坐凝然作印而化

登法師

隋登法師. 講涅槃經於幷州興國寺. 來聽經

者. 普勸念佛往生. 開皇十二年命終. 異香滿

空. 及殯光明香雲. 遍諸聚落

僧○

釋僧○. 住益州多寶寺. 篤心淨業. 焚五指供

西方三聖. 或問痛否. 答曰. 心旣無痛. 指何痛

焉. 臨終天花如雨. 人見○班衲□杖. 與五六

百僧. 乘空而沒

藏法師

宋僧藏. 汾州人. 一生不受道俗禮拜. 專修淨

土將終. 天樂次第來迎. 皆不赴. 及西方佛

至. 別衆而化

孤山圓法師

宋智圓. 居西湖孤山. 廣解諸經. 刻心淨土. 造

彌陀疏及西資□. 勸發往生將終. 以陶器合

□. 後十五年. 積雨山頹. 啓視陶器. 形質儼

然. 爪髮俱長

贊曰. 傳稱沒後如故. 不說臨終往生何也. 據

沒所現. 徵存所脩. 正其白業堅固. 所感決定

經數: 二○七二

經名: 往生集卷第一

頁數: 一三七

上              欄

往生何疑

元淨

宋元淨. 杭人. 十二出家. 後居龍井寺. 時賢趙

淸獻公. 蘇文忠公輩. 咸重之將終. 入方圓菴.

謂人曰. 吾七日無障. 所願遂矣. 七日出偈示

衆. 吉祥而逝

喩彌陀

宋思淨. 姓喩氏. 錢壇人. 自號淨土子. 早侍瑛

法師. 講法華. 後專念佛. 暇則□佛像. 凡□必

於淨室寂想. 見彌陀光明乃下筆. 紹興丁巳

歲. 端坐七日. 一心念佛. 漠然化去

贊曰. □佛觀佛. 善用者頗類. 蓋□能置人馬

腹. 豈不能置人佛國耶. 然則□工□佛. 何以

不往生. 噫問渠還室必淨. 想必寂否. 肉□工

雜繪群形. 喩老惟專一佛. 專則觀也. 非□也.

丹靑者流. 毋假口於此

蒙潤

釋蒙潤. 字玉崗. 得法於古源禪師. 晩居風篁

嶺之白蓮菴. 杜門念佛. 臨終化佛來迎. 異香

滿室

雲屋

元善住. 字雲屋. 蘇人. 掩關六時念佛. 病久

不易. 終時異香滿室. 有安養傳谷響集行世

云

旨觀主

元旨觀主. 字別宗. 杭人. 戒德甚嚴. □觀室於

龍山之陽. 修行念佛三昧. 雖避兵竄逐. 亦不

暫廢. 臨終無疾. 沐浴端坐而化. 芝雲仁法師

行業集. 載之甚詳

中              欄

曇懿

宋曇懿. 居錢塘. 以醫爲業. 晩年修念佛三昧.

出平時所蓄. 供佛飯僧. 造像設浴. 如是二十

年. 後微疾. 屛藥石. 延七僧念佛. 次日見蓮花

大如屋. 又一日. 見梵僧臨楊問訊. 夜半衆聞

念佛聲低. 視之泊然長往矣

太微

宋太微. 兒時投錢塘法安法師出家. 初授彌

陀經. 便能背誦. 及受具. □門念佛精進不怠.

常縱步後山. 忽聞笛聲. 豁然開悟. 因畜一笛

自娛. 有凌監簿者. 同志淨業. 稱微爲淨土鄕

長. 一日叩門曰. 淨土鄕弟相見. 微曰. 明當相

見於淨土. 今誦佛正冗耳. 翌朝人怪其不赴

粥. 往視之. 見笛□禪椅已焚. 跏趺地上而

化

贊曰. 畜笛自娛. 古人聊記悟由. 因用以作佛

事耳. 俱□得天龍一指頭禪. 而終身□指. 端

公見弄獅子. 以發明心地. 而常被綵衣. 乃至

誤讀楞嚴. 而不改句讀. 皆此類也. 猖狂自恣

之徒. 愼毋以是藉口

用欽

宋用欽. 居錢塘七寶院. 依大智學律. 聞大智

示衆曰. 生弘毘尼. 死歸安養. 出家學道. 能事

斯畢. 卽標心淨土. 一志不退. 日課佛三萬. 嘗

神遊淨土. 見佛大士種種異相. 謂侍者曰. 吾

明日西行矣. 卽集衆念佛. 黎明合掌西望. 跏

趺而化

久法華

宋可久. 居明州. 常誦法華. 願生淨土. 時號久

下              欄

法華. 元祐八年. 年八十一坐化. 越三日. 還謂

人曰. 吾見淨土境. 與經符契. 蓮花臺上. 皆標

合生者名. 一金臺標. 成都府廣敎院勛公. 一

標明州孫十二郎. 一標可久. 一銀臺. 標明州

徐道姑. 言訖復化去. 五年徐道姑亡. 異香滿

室. 十二年孫十二郎亡. 天樂迎空. 皆如久所

云

贊曰. 蓮花標名. 至此蓋屢見矣. 幻歟眞歟噫.

幻心而念幻佛. 幻花而標幻名. 乃至得記成

佛. 夫孰非幻乎. 吾且幻生焉. 何論其眞與否

也

祖輝

元祖輝. 住四明郡城佛閣. 逢人但云. 阿彌陀

佛. 說亦說不得. 人因號說不得和尙. □縣尉

王用享夫婦. 敬事之. 一日詣其家別云. 吾明

日行矣. 及明衆集. 卽入龕端坐. 心甘瓜啖盡

一枚. 念佛而化

楚琦

大明楚琦. 蜀人篤信西方. 因抵燕京. 聞樓鼓

聲大徹. 洪武初三詔. 說法京都  皇情大悅.

後築室號西齋. 一意淨業. 嘗見大蓮花充滿

世界. 彌陀在中. 衆聖圍□. 將示寂. 書偈示衆

曰. 吾行矣. 人問何生. 答曰. 西方. 又問. 西方

有佛. 東方無佛耶. 乃□聲一喝. 泊然而化

寶珠

大明寶珠. 常遊杭郡嘉禾間. 冬夏一衲. 乞食

自言. 宿無□居. 平時惟念佛不絶口. 人喚之

□應對. 卽連聲念佛. 更無雜語. 後於海門寺.

忽若癲狂者. 將半月餘. 僧呵曰. 爾平生實行.

經數: 二○七二

經名: 往生集卷第二

頁數: 一三八

上              欄

當與世人作眼目. 何得乃爾. 珠曰. 旣如是吾

行矣. 索浴畢安然立化

總論

無量壽經. 論三輩往生. 其上輩者. 曰捨家離

俗. 而作沙門. 一向專念阿彌陀佛. 捨家離俗.

身出家也. 一向專念心出家也. 身心俱淨. 焉

得不生淨土. 世有狂僧. 或曰. 淨土往生. 接引

在家二衆. 吾沙門. 吾何屑乎是. 或曰. 淨土往

生. 接引僧中鈍根. 吾明敎. 吾明宗. 吾何屑乎

是. 噫是惡知. 遠祖而下諸大老. 或弘經法. 而

聲震人天. 或握祖印. 而道彌今古. 彼固昧於

宗敎. 非沙門乎哉. 又惡知淨土之外. 無宗敎

無沙門乎哉. 吾因以告夫狂者

往生集卷之一

往生集卷之二

古杭雲棲寺沙門□宏輯

王臣往生類

烏□國王

烏□國王. 萬機之暇. 雅好佛法. 嘗謂侍臣曰.

朕爲國王. 雖享福樂. 不[&FFFF]#無常. 聞西方淨土.

可以棲神. 朕當發願心生彼國. 於是六時行

道念佛. 每供佛飯僧. 王及夫人. 躬自行膳.

三十年不廢. 臨崩容色愉悅化佛來迎. 祥瑞

不一

贊曰. 末世聞法信受. 無位者多. 有位者少.

有位而極於尊貴者倍復少. 所以者何. 位彌

中              欄

高則欲彌廣. 欲彌廣則染彌重. 勢所□然. 鮮

克[&FFFF]#者今也. 享南面之樂. 不忘西方之歸. 非

宿植勝因. 何以致此. 雖然自古及今. 帝王之

留神內典者. 奚不錄. 曰玆傳淨土. 意有所專

主. 故不泛紀云

宋世子

宋魏世子. 父子三人. 俱修西方. 惟妻不修. 女

年十四死. 七日更生啓母云. 兒見西方七寶

池上. 父兄三人已有蓮花. 沒當生彼. 母獨無.

是以暫歸相報. 幸母留意. 母感女言. 頓發信

心. 念佛不倦. 後命終亦生安養云

贊曰. 始乏淨緣. 終生樂國. 信不信故也. 經云

惟除不信諒夫

劉遺民參軍

晉劉遺民. 彭城人. 漢楚元王之後. 少孤事母

以孝聞. 自負其才. 不侶流俗. 初爲府參軍. 卽

隱去. 謝安劉裕交□不就. 旌其號曰遺民. 入

廬山預遠公蓮社. 著念佛三昧詩. 以表專志.

嘗於定中. 見佛光照地. 皆作金色. 居十五年.

又見阿彌陀佛. 玉女光照. 垂手慰接. 遺民懇

曰. 安得如來爲我摩頂覆我以衣. 俄而佛爲

摩頂. 引袈裟被之. 他日又見. 入七寶池. 蓮花

靑白. 其水湛然. 一人項有圓光. 胸出卍字. 指

池水曰. 八功德水. 汝可飮之. 遺民飮水甘美.

及寤猶覺. 異香發於毛孔. 乃告衆曰. 吾淨土

之緣至矣. 對像焚香再拜. 祝曰. 我以釋迦遺

敎. 故知有彌陀佛. 此香供養釋迦如來. 次

供阿彌陀佛及妙法華經. 願一切有情. 俱生

淨土. 言訖面西. 合掌而逝. 時義熙六年也

下              欄

贊曰. 觀經□淨業正因. 以孝養父母爲第一.

故知. 不孝之人. 終日念佛. 佛亦不喜. 今遺民

少盡孝養. 而復深入三昧. 屢感瑞徵. 其往生

品位高可知矣. 在家修淨業者. 此其爲萬代

師法

張野茂才

晉張野. 居□陽.  兼通華梵. 尤善屬文. 擧茂

才. 屢徵散騎常侍. 俱不就. 入廬山蓮社. 修淨

業. 義熙十四年. 與家人別. 入室端坐而逝

張抗學士

宋張抗. 積善向佛. 誓誦大悲陀羅尼十萬遍.

心生淨土. 年六十餘. 寢疾一心念佛. 謂家人

曰. 西方淨土只在堂前. 阿彌陀佛坐蓮花上.

翁兒在金地禮佛. 言訖念佛而逝. 翁兒抗孫

也. 三歲而亡

贊曰. 心淨則西方觸目. 心穢則地獄隨身. 抗

之淨心成就. 堂前見佛何疑乎

王仲回司士

宋王仲回. 官光州司士參軍. 問無爲子楊公

曰. 經中敎人心生淨土. 而祖師云. 心是淨土.

不必更心. 如何. 楊公答曰. 試自恃量. 若在佛

境. 則無淨無穢. 何用心生. 若未出衆生境. 安

可不至心念佛舍穢土而心生淨土乎. 司士

感悟. 欣躍而去. 後二年. 楊公守丹陽. 忽夢司

士云. 向蒙指示. 今已得生. 特來致謝. 數日而

訃至. 言司士七日前預知時至. 與宗黨言別

而化. 正感夢時也

馬子雲縣尉

唐馬子雲. 擧孝廉爲涇邑尉. 押租赴京. 遭風

經數: 二○七二

經名: 往生集卷第二

頁數: 一三九

上              欄

舟溺被繫. 乃專心念佛. 五年遇赦. 入南陵山

寺隱居. 一日謂人曰. 吾一生精勤念佛. 今西

方業成. 行且往生安養. 明日沐浴新衣端坐

合掌. 異香滿戶. 喜曰. 佛來迎我. 言已而逝

贊曰. 身被繫. 心念佛. 終以赦[&FFFF]#. 卽囚禁枷

鎖. 念觀音而得解脫者也. 今五欲纏縛. 豈非

被繫. 念佛一聲滅八十億劫生死重罪. 豈非

赦書. 而束手五欲. 不知念佛. 抱罪永劫. 終無

赦時. 悲哉

賈純仁郡□

宋賈純仁. □川人. 官□州□. 潛心淨業. 長齋

念佛. 因微疾. 西向宴坐而逝. 頂上白光圓相.

異香滿室

張迪助敎

宋張迪. 錢塘人. 官助敎. 從圓淨律師. 受菩薩

戒. 咨問淨業法門. 篤志修持. 誓生安養. 每念

佛時. 揚聲勇猛. 至失音猶不已. 一日謂圓淨

曰. 定中見白色頻伽鳥飛舞於前. 又三年. 西

向端坐. 念佛而化

贊曰. 見頻伽. 不見佛何也. 蓋是初時暫見.

終當見佛耳. 謂漸入佳境非耶

王龍舒國學

宋王日休. 龍舒人. 端靜簡潔博極經史. 一旦

捐之曰. 是皆業習. 非究竟法. 吾其爲西方之

歸. 自是精進念佛年六十. 布衣蔬食. 日課千

拜. 夜分乃寢. 作淨土文勸世. 將卒三日前. 遍

別親識. 有不復相見之語. 至期讀書罷如常

禮念. 忽□聲阿彌陀佛唱言. 佛來迎我. 屹

然立化. 如植木矣. 邦人有夢. 二靑衣引公西

中              欄

行者. 自是家家供事云

贊曰. 龍舒勸發西方. 最爲激切懇到. 非徒言

之. 亦允蹈之. 至於臨終之際. 殊勝奇特. 照耀

千古. 嗚呼. 豈非淨土聖賢入廛垂手者耶

江公望司諫

宋江公望. 釣臺人. 官諫議. 蔬食淸修. 述菩提

文念佛方便文. 以勸道俗. 有子早亡. 託夢云.

大人修道. 功業已成. 冥府有金字額. 題云. 嚴

州府江公望. 身居言責. 志慕苦空. 躬事熏修.

心無愛染. 動靜不違佛法. 語默時契宗風. 名

已脫乎閻色. 身心歸於淨土. 宣和末知廣德

軍. 一旦無疾. 面西端坐而化

贊曰. 或謂題額之事. 恐未必然. 噫永明常繪

像於冥司矣. 苟繞塔之僧不妄. 何獨於公望

而疑之

葛繁大夫

宋葛繁. 澄江人. 少登科第. 官至朝散. 凡公署

私居. 必營淨室. 設佛像. 嘗入室禮誦. 舍利從

空而下. 平時以淨業. 普勸道俗. 多服其化. 有

僧定中神遊淨土. 見繁在焉. 後無疾面西端

坐而化

贊曰. 士大夫信佛者不無其人. 然猶避世譏

嫌. 外護形跡. 公署不忘設像. 葛君其篤信不

回者乎. 坐脫往生. 良非偶然矣

李秉中官

宋李秉. 紹興中官也. 領御藥院. 初學禪於淨

慈輝公. 有省. 晩閱龍舒淨土文. 遂日課佛號.

與閣長元美殿長林師文等. 數十人. 結淨會

於傳法寺. 忽有疾. 夢阿彌陀佛. 以金圓光戴

下              欄

其首. 越七日. 又見金花滿房. 乃囑別親屬. 端

坐結印而終

胡□宣義

宋胡□. 官宣義. 平日雖信佛乘. 而未□淨土.

年八十四. 疾革. 其子迎淸照律師. 乞垂誨示.

照謂□曰. 公知安身立命處否. □曰. 心淨則

佛土淨. 照曰. 公自度平昔時中有雜念染汚

否. □曰. 旣處世間. 寧無雜念. 照曰. 如是則

安得心淨土淨. □曰. 一稱佛名. 云何能滅八

十億劫生死重罪. 照曰. 阿彌陀佛. 以弘誓願

塵劫修行. 威德廣大光明神力不可思議. 是

以一稱其名. 滅無量罪. 猶如赫日消於霜雪.

復何疑哉. □遂省悟. 卽日延僧念佛. 次日照

復至. □曰. 師來何暮. 二大士降臨已久. 照於

是率衆□聲念佛. □乃合掌而逝

贊曰. □往生得於淸照. 而致淸照者子也. 其

斯以爲大孝歟. 世有執小愛而破父母之齋

戒者. 誤亦甚矣

楊無爲提刑

宋楊傑. 無爲州人. 號無爲子. 少年登科. 官尙

書主客郎. 提點兩浙刑獄. 尊崇佛法. 明悟禪

宗. 謂衆生根有利鈍. 易知易行惟西方淨土.

但能一心觀念總攝散心. 仗佛願力決生安

養. 嘗作天台十疑論序. 及彌陀寶閣記. 安養

三十贊. 淨土決疑集序. 弘闡西方敎觀. 接引

未來. 晩年繪彌陀丈六尊像. 隨行觀念. 將終

之日. 感佛來迎端坐而化. 辭世頌曰. 生亦無

可戀. 死亦無可捨. 大虛空中之乎者也. 將錯

就錯. 西方極樂

經數: 二○七二

經名: 往生集卷第二

頁數: 一四○

上              欄

贊曰. 讀無爲子頌. 所謂參禪見性. 而復以淨

土爲歸者也. 至於將錯就錯一語. [&FFFF]#藉不少.

嗚呼. 安得人間才士咸就此一錯耶

韋文晉觀察

宋韋文晉. 立行孤潔. 建淨業道場. 普度含識.

六月某日. 忽面西跏趺. 合掌念佛而化. 異香

內外皆聞

文彦博潞公

宋文彦博. 於京師與淨嚴法師. 集十萬人爲

淨土會. 臨終安然念佛而化

馬□侍郎

宋馬□. 厥祖忠肅公. 守杭日. 慈雲懺主敎令

念佛. 擧家宗奉. □至心念佛二十五年. 崇寧

小疾. 易衣坐逝. 有氣如靑蓋出戶. 騰空而去.

家人皆夢. □往生上品

鍾離少師

宋鍾離瑾. 提刑浙西日. 遇慈雲懺主. 遂篤信

淨土. 後知開封. 出則盡[&FFFF]#國事. 入則不Ｃ念

佛. 忽夜促家人. 起索浴更衣坐逝. 擧家見瑾

乘靑蓮. 仙樂迎引西去

閻邦榮承務

宋閻邦榮. 池州人. 二十年持往生□念佛. 將

終. 家人夢. 佛放光迎榮. 及曉榮西向趺坐. 忽

起行數步立化

王衷朝散

宋王衷. 嘉禾人. 結社西湖. 不問賢愚貴賤僧

俗. 但願往生者. 普請入社. 有勸修文行世. 後

無疾西向坐化

鍾離景融大夫

中              欄

宋鍾離景融. 官朝請大夫. 常誦觀經. 念佛不

輟. 掛冠結茅儀眞東園側. 嘗曰. 不識彌陀彌

陀. 更在西方外. 識得彌陀彌陀祇在自己家.

一夕命僧妙應. 誦普賢行願品. 炷香敬聽. 兩

手作印而化

錢象祖郡守

宋錢象祖. 號止菴. 守金陵日. 以淨土眞修爲

念. 常於鄕州建接待十處. 皆以淨土極樂等

名之. 創止菴高僧寮. 爲延僧談道之所. 自左

相辭歸. 益進淨業. 嘉定四年二月微疾. 書偈

因. [&FFFF]#[&FFFF]#香從佛國來. 琉璃地上絶纖埃. 我心

淸淨超於彼. 今日遙知一□開. 後三日. 僧有

問疾者. 公曰. 我不貪生. 不怖死. 不生天. 不

爲人. 惟心生淨土耳. 言訖跏趺而逝. 後有人

夢. 空中云. 錢丞相已生西方. 蓮宮爲慈濟菩

薩

梅汝能縣令

宋梅汝能. 常熟人. 仕至縣令. 有志淨業. 忽

夢. 僧授紙百幅. 鑿破爲二八字. 以問東靈照

師. 曰二八十六也. 豈十六觀經之謂乎. 適一

僧以經與之. 忽不見由是誦經念佛. 自名爲

往生以見志. 因邑中生公造丈六彌陀像. 乃

施財百萬. 爲之粧飾. 殿前池中. 遂湧一雙頭

白蓮. 其花百葉. 當年冬. 無疾而終

Ｃ定國學諭

宋Ｃ定國. 號省齋. 爲州學諭. 常念佛讀淨土

諸經. 每月三八. 集僧俗諷經念佛. 嘉定四年.

夢靑衣童告曰. 佛令召君. 三日當生彼國. 至

日沐浴更衣. 念佛坐化

下              欄

馮濟川諫議

宋馮○. 號濟川. 遂寧人. 由太學登第. 初訪道

禪林. 晩年專崇淨業. 作西方文彌陀懺儀. 後

以給事中出帥擧南. 率道俗作繫念會. 及知

[&FFFF]#州. 於後廳設高座. 望闕肅拜. 著僧衣. 登座

謝官吏. 橫柱杖按膝而化

贊曰. 傳燈錄載公. 初參龍門遠. 次參妙喜. 各

有證悟. 臨終刻期陞座. 拈柱杖按膝脫去. 其

自在顯赫. 宛有宗門諸大老操略. 然都不言

念佛往生何也. 良由著述家. 彼此立義. 爲門

不同. 各隨所重而已. 彼重直指人心. 自應專

取了明心地而略淨土. 如懷玉金臺再至圓

照蓮[&FFFF]#標名. 皆不錄是也. 此重指歸淨土. 故

詳其生平念佛. 報盡往生. 而了明心性自在

其中. 如所謂旣得見彌陀何愁不開悟是也.

喩如重德則顔子列德行之科. 而不言政事.

重才則顔子具王佐之器. 而不言德行. 亦爲

門不同耳. 淨業人願篤信無惑

王敏仲侍郎

宋王古. 字敏仲. 東都人. 官禮部侍郎. 慈仁愛

物. 深契禪宗. 又悟淨土法門之勝. 著直指淨

土決疑集三卷. 平生精勤念佛. 數珠未嘗去

手. 行住坐臥悉以西方淨觀爲佛事. 有僧神

遊淨土. 見古與葛繁同在焉. 往生有明驗

矣

吳信□進士

宋吳子才. 字信□. 致仕之後. 預作一棺. 夜

臥其中. 令童子擊棺而歌曰. 吳信□. 歸去來.

三界無安不可住. 西方淨土有蓮胎. 歸去來.